ระเบียบสํานักนายกรัฐมนตรีว่าด้วยการดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พศ.2564พ.ศ. 2564--------------------------------------เพื่อให้การดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลัง กู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 เป็นไปอย่างรัดกุม มีประสิทธิภาพ คุ้มค่า และเป็นประโยชน์ในการแก้ไขปัญหาเศรษฐกิจ และสังคมที่ได้รับผลกระทบจากการระบาดของโรคติดเชื้อไวรัสโคโรนา 2019อาศัยอํานาจตามความในมาตรา 7 แห่งพระราชกําหนดให้อํานาจกระทรวงการคลังกู้เงิน เพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 ประกอบกับมาตรา 8 (5) แห่งพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 คณะรัฐมนตรีโดยข้อเสนอแนะของคณะกรรมการกลั่นกรองการใช้จ่ายเงินกู้ จึงมีมติเมื่อวันที่ 20 กรกฎาคม พ.ศ. 2564 วางระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบสํานักนายกรัฐมนตรีว่าด้วยการดําเนินการตามแผนงาน หรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 พ.ศ. 2564"ข้อ ๒ ระเบียบนี้ให้ใช้บังคับตั้งแต่วันที่ 20 กรกฎาคม พ.ศ. 2564 เป็นต้นไป ข้อ ๓ ในระเบียบนี้"พระราชกําหนด" หมายความว่า พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 "โครงการ" หมายความว่า แผนงานหรือโครงการที่มีวัตถุประสงค์ตามแผนงานหรือโครงการ ที่กําหนดไว้ในบัญชีท้ายพระราชกําหนด"แผนงานหรือโครงการที่ 1" หมายความว่า แผนงานหรือโครงการที่มีวัตถุประสงค์เพื่อแก้ไขปัญหา การระบาดของโรคติดเชื้อไวรัสโคโรนา 2019 ตามที่กําหนดไว้ในบัญชีท้ายพระราชกําหนด "แผนงานหรือโครงการที่ 2" หมายความว่า แผนงานหรือโครงการที่มีวัตถุประสงค์เพื่อช่วยเหลือ เยียวยา และชดเชยให้แก่ประชาชนทุกสาขาอาชีพ ซึ่งได้รับผลกระทบจากการระบาดของโรคติดเชื้อ ไวรัสโคโรนา 2019 ตามที่กําหนดไว้ในบัญชีท้ายพระราชกําหนด"แผนงานหรือโครงการที่ 3" หมายความว่า แผนงานหรือโครงการที่มีวัตถุประสงค์เพื่อฟื้นฟู เศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 ตามที่กําหนดไว้ ในบัญชีท้ายพระราชกําหนด"เงินกู้" หมายความว่า เงินที่กระทรวงการคลังโดยอนุมัติคณะรัฐมนตรี ในนามรัฐบาล แห่งราชอาณาจักรไทยตามพระราชกําหนด"คณะกรรมการ" หมายความว่า คณะกรรมการกลั่นกรองการใช้จ่ายเงินกู้ตามมาตรา 7 "หน่วยงานเจ้าของโครงการ" หมายความว่า หน่วยงานของรัฐที่คณะรัฐมนตรีอนุมัติหรือมอบหมายให้ดําเนินโครงการข้อ ๔ ให้นายกรัฐมนตรีรักษาการตามระเบียบนี้หมวด ๑ บททั่วไป-----------------------ข้อ ๕ การดําเนินโครงการ ไม่ว่าจะเป็นการเสนอโครงการ การจัดสรรเงิน การเบิกจ่ายเงินกู้ และการรายงานผลการดําเนินโครงการ ให้ดําเนินการรับส่งข้อมูลผ่านระบบเทคโนโลยีสารสนเทศและ ให้มีการจัดส่งข้อมูลให้หน่วยงานที่เกี่ยวข้องด้วยข้อ ๖ ให้สํานักงบประมาณจัดสรรเงินกู้ตามวงเงินกู้ที่คณะรัฐมนตรีอนุมัติ รวมทั้งกําหนด หลักเกณฑ์หรือวิธีปฏิบัติที่เกี่ยวข้องข้อ ๗ ให้กรมบัญชีกลางรับฝากเงินกู้ไว้ในบัญชีเงินฝากกระทรวงการคลัง และจัดทําระบบบัญชีระบบการเบิกจ่ายเงินกู้สําหรับโครงการ รวมทั้งกําหนดหลักเกณฑ์หรือวิธีปฏิบัติที่เกี่ยวข้อง ในกรณีที่เป็นโครงการที่ต้องใช้เงินเป็นสกุลเงินตราต่างประเทศ ให้สํานักงานบริหารหนี้สาธารณะมีหน้าที่และอํานาจจัดทําระบบการเบิกจ่ายเงินกู้ รวมทั้งกําหนดหลักเกณฑ์หรือวิธีการปฏิบัติที่เกี่ยวข้อง ข้อ ๘ ให้สํานักงานบริหารหนี้สาธารณะจัดหาเงินกู้และดําเนินการกู้เงินสําหรับโครงการเปิดบัญชีและนําฝากเงินกู้ไว้ในบัญชี จัดทําระบบบริหารเงินสด และรายงานสถานะเงินกู้ รวมทั้งกําหนดหลักเกณฑ์หรือวิธีปฏิบัติที่เกี่ยวข้องข้อ ๙ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่ง จึงจะถือว่า เป็นองค์ประชุมข้อ ๑๐ ในกรณีที่มีปัญหาเกี่ยวกับการปฏิบัติตามระเบียบนี้ ให้เสนอคณะรัฐมนตรีวินิจฉัย และเมื่อคณะรัฐมนตรีมีมติเป็นประการใดแล้วให้หน่วยงานที่เกี่ยวข้องดําเนินการให้เป็นไปตามนั้นหมวด ๒ การเสนอ การพิจารณากลั่นกรอง และการอนุมัติโครงการ----------------------------ข้อ ๑๑ ในการเสนอโครงการเพื่อขอใช้จ่ายเงินกู้ภายใต้วงเงินในแผนงานหรือโครงการที่ 1 และแผนงานหรือโครงการที่ 2 ให้หน่วยงานของรัฐดําเนินการ ดังต่อไปนี้(1) กรณีเป็นโครงการที่ขอใช้จ่ายเงินกู้ภายใต้วงเงินในแผนงานหรือโครงการที่ ให้หน่วยงานของรัฐโดยความเห็นชอบของรัฐมนตรีเจ้าสังกัดจัดทํารายละเอียดโครงการเสนอต่อกระทรวงสาธารณสุข เพื่อรวบรวมและจัดทําความเห็นก่อนเสนอคณะกรรมการพิจารณา (2) กรณีเป็นโครงการที่ขอใช้จ่ายเงินกู้ภายใต้วงเงินในแผนงานหรือโครงการที่ 2 ให้หน่วยงานของรัฐโดยความเห็นชอบของรัฐมนตรีเจ้าสังกัดจัดทํารายละเอียดโครงการเสนอต่อกระทรวงการคลัง เพื่อรวบรวมและจัดทําความเห็นก่อนเสนอคณะกรรมการพิจารณาในการจัดทําความเห็นตามวรรคหนึ่ง (1) และ (2) ให้กระทรวงสาธารณสุขหรือ กระทรวงการคลัง แล้วแต่กรณี พิจารณาความสอดคล้องของโครงการตามวัตถุประสงค์ของแผนงาน หรือโครงการที่ 1 หรือแผนงานหรือโครงการที่ 2 แล้วแต่กรณี และให้กระทรวงสาธารณสุข หรือกระทรวงการคลังนําส่งความเห็นพร้อมทั้งรายละเอียดโครงการของหน่วยงานของรัฐ เสนอต่อคณะกรรมการพิจารณาภายใน 10 วัน นับแต่วันที่ได้รับข้อเสนอจากหน่วยงานของรัฐที่มีรายละเอียดข้อมูลครบถ้วน ทั้งนี้ หากพ้นกําหนดเวลาดังกล่าว ให้ถือว่ากระทรวงสาธารณสุขหรือกระทรวงการคลัง เห็นชอบกับโครงการของหน่วยงานของรัฐ และให้หน่วยงานของรัฐจัดส่งข้อมูลรายละเอียดโครงการ ให้สํานักงานสภาพพัฒนาเศรษฐกิจและสังคมแห่งชาติเสนอคณะกรรมการเพื่อพิจารณาต่อไปข้อ ๑๒ ในการเสนอโครงการเพื่อขอใช้จ่ายเงินกู้ภายใต้วงเงินในแผนงานหรือโครงการที่ 3 ให้สํานักงานสภาพัฒนาการเศรษฐกิจและสังคมแห่งชาติจัดทํากรอบแผนงานหรือโครงการภายใต้ แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 เสนอต่อคณะกรรมการเพื่อพิจารณา และนําเสนอคณะรัฐมนตรีให้ความเห็นชอบ เมื่อคณะรัฐมนตรีให้ความเห็นชอบตามวรรคหนึ่งแล้ว ในการเสนอโครงการเพื่อขอใช้จ่ายเงินกู้ ภายใต้วงเงินในแผนงานหรือโครงการที่ 3 ให้หน่วยงานของรัฐโดยความเห็นชอบของรัฐมนตรีเจ้าสังกัดจัดทํารายละเอียดโครงการที่มีความสอดคล้องกับกรอบแผนงานหรือโครงการภายใต้แผนฟื้นฟูเศรษฐกิจ และสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 เสนอสํานักงานสภาพัฒนาการเศรษฐกิจและสังคมแห่งชาติ เพื่อรวบรวมและจัดทําความเห็น แล้วเสนอคณะกรรมการพิจารณาภายใน 10 วัน นับแต่วันที่ได้รับข้อเสนอจากหน่วยงานของรัฐซึ่งมีรายละเอียดข้อมูลครบถ้วน ทั้งนี้ หากพ้นกําหนดเวลาดังกล่าว ให้สํานักงานสภาพัฒนาการเศรษฐกิจและสังคมแห่งชาติเสนอโครงการต่อ คณะกรรมการเพื่อพิจารณาต่อไปข้อ ๑๓ โครงการที่หน่วยงานของรัฐเสนอให้คณะกรรมการเพื่อพิจารณากลั่นกรองโครงการตามข้อ 11 และข้อ 12 ต้องมีลักษณะ ดังต่อไปนี้ (1) เป็นโครงการที่มีวัตถุประสงค์สอดคล้องกับแผนงานหรือโครงการตามที่กําหนดไว้ในบัญชีท้ายพระราชกําหนด(2) เป็นโครงการที่มีความจําเป็นเร่งด่วนที่ต้องใช้จ่ายหรือก่อหนี้ผูกพันโดยเร็วแต่ไม่ได้รับจัดสรรงบประมาณ หรือได้รับจัดสรรงบประมาณไว้แล้วแต่มีจํานวนไม่เพียงพอ(3) เป็นโครงการที่มีความพร้อม สามารถดําเนินการได้ทันทีภายหลังจากที่ได้รับอนุมัติโครงการจากคณะรัฐมนตรีรวมถึงต้องเป็นโครงการที่สามารถดําเนินการและเบิกจ่ายภายในวันที่ 31 ธันวาคม พ.ศ. 2565(4) เป็นโครงการที่มีความคุ้มค่าในการดําเนินงานและก่อให้เกิดประโยชน์ทางเศรษฐกิจ หรือสังคมตามวัตถุประสงค์ในบัญชีท้ายพระราชกําหนด(5) มีลักษณะอื่นใดตามที่คณะกรรมการกําหนด ทั้งนี้ การจัดทํารายละเอียดโครงการตามวรรคหนึ่ง ให้เป็นไปตามหลักเกณฑ์และวิธีการที่คณะกรรมการกําหนดข้อ ๑๔ ในการพิจารณากลั่นกรองข้อเสนอโครงการตามระเบียบนี้ ให้คณะกรรมการพิจารณา กําหนดวงเงินโครงการที่เหมาะสมที่จะใช้จ่ายจากเงินกู้ก่อนเสนอคณะรัฐมนตรีพิจารณาอนุมัติให้ดําเนินโครงการเมื่อคณะรัฐมนตรีอนุมัติให้ดําเนินโครงการแล้ว ในกรณีที่โครงการใด ต้องดําเนินการตามขั้นตอนของกฎหมายและระเบียบใด ให้หน่วยงานเจ้าของโครงการดําเนินการ ตามขั้นตอนของกฎหมายและระเบียบที่เกี่ยวข้องหมวด ๓ การดําเนินโครงการ----------------------ข้อ ๑๕ เมื่อคณะรัฐมนตรีอนุมัติให้ดําเนินโครงการแล้ว ให้(1) ส่วน สํานักงบประมาณจัดสรรเงินกู้ตามวงเงินกู้ที่คณะรัฐมนตรีอนุมัติ (2) สํานักงานบริหารหนี้สาธารณะดําเนินการกู้เงินเพื่อใช้จ่ายสําหรับโครงการ (3) หน่วยงานเจ้าของโครงการดําเนินการ 1) จัดทําประมาณการการเบิกจ่ายเงินกู้ให้สํานักงานบริหารหนี้สาธารณะ เพื่อประกอบการพิจารณาจัดหาเงินกู้ และปรับปรุงข้อมูลรายละเอียดโครงการในระบบติดตาม และประเมินผลแห่งชาติ (eMENSCR) ให้เป็นไปตามมติคณะรัฐมนตรีโดยเร็ว 2) รายงานความก้าวหน้าในการดําเนินโครงการ และการใช้จ่ายเงินกู้ รวมถึงปัญหาอุปสรรคในระบบติดตามและประเมินผลแห่งชาติ (eMENSCR) และจัดส่งให้สํานักงานบริหารหนี้สาธารณะ ตามหลักเกณฑ์และวิธีการที่กระทรวงการคลังกําหนด ภายในวันที่ 7 ของเดือนถัดไป 3) รายงานผลประโยชน์ทางตรงและทางอ้อมที่คาดว่าจะเกิดขึ้นจากการดําเนินโครงการ เพื่อสํานักงานบริหารหนี้สาธารณะจะได้ใช้ประกอบการพิจารณาขีดความสามารถในการชําระหนี้ของรัฐบาลข้อ ๑๖ การดําเนินโครงการในส่วนที่เกี่ยวกับการพัสดุ ให้หน่วยงานเจ้าของโครงการปฏิบัติภายใต้บังคับของกฎหมายว่าด้วยการจัดซื้อจัดจ้างและการบริหารพัสดุภาครัฐ หรือตามกฎหมายระเบียบหรือข้อบังคับของหน่วยงานเจ้าของโครงการ แล้วแต่กรณีข้อ ๑๗ ให้หน่วยงานเจ้าของโครงการสามารถเริ่มดําเนินโครงการในส่วนที่เกี่ยวกับการพัสดุได้ทันทีหลังจากที่คณะรัฐมนตรีอนุมัติให้ดําเนินโครงการ แต่จะใช้จ่ายหรือก่อหนี้ผูกพันได้ต่อเมื่อได้รับการจัดสรรเงินกู้จากสํานักงบประมาณแล้วข้อ ๑๘ ในกรณีที่หน่วยงานเจ้าของโครงการประสงค์จะขอโอนหรือเปลี่ยนแปลงรายละเอียด ของโครงการที่ได้รับอนุมัติจากคณะรัฐมนตรี ให้หน่วยงานเจ้าของโครงการดําเนินการ ดังต่อไปนี้(1) การขอเปลี่ยนแปลงรายละเอียดของโครงการที่ไม่กระทบต่อสาระสําคัญของโครงการ ได้แก่ ข้อผิดพลาดอันเกิดจากการพิมพ์หรือใช้ถ้อยคําไม่ถูกต้อง การเปลี่ยนแปลงประเภทงบประมาณ ให้ถูกต้องตามหลักการจําแนกประเภทรายจ่าย หรือการปรับแผนการดําเนินงานหรือแผนเบิกจ่ายภายใต้ กรอบระยะเวลาดําเนินโครงการที่ได้รับอนุมัติจากคณะรัฐมนตรี ให้หน่วยงานเจ้าของโครงการแจ้งข้อมูล เป็นลายลักษณ์อักษรต่อรัฐมนตรีเจ้าสังกัด และสํานักงานสภาพัฒนาการเศรษฐกิจและสังคมแห่งชาติ เพื่อรายงานให้คณะกรรมการทราบ โดยในช่วงระหว่างดําเนินการข้างต้นให้หน่วยงานเจ้าของโครงการดําเนินโครงการต่อเนื่องไปได้(2) การขอโอนหรือเปลี่ยนแปลงรายละเอียดของโครงการนอกเหนือจากกรณีตาม (1) ที่กระทบต่อสาระสําคัญของโครงการ อาทิ วงเงินของโครงการ ระยะเวลาดําเนินโครงการ กลุ่มเป้าหมายของโครงการ กิจกรรมของโครงการ วัตถุประสงค์และผลที่คาดว่าจะได้รับจากการดําเนินโครงการ หน่วยงานดําเนินการและหน่วยงานรับงบประมาณ รวมถึงพื้นที่ดําเนินการ ให้หน่วยงานเจ้าของโครงการโดยความเห็นชอบของรัฐมนตรีเจ้าสังกัด เสนอคําขอการโอนหรือเปลี่ยนแปลงรายละเอียดของโครงการ พร้อมเหตุผลความจําเป็นต่อคณะกรรมการเพื่อพิจารณาเสนอขออนุมัติต่อคณะรัฐมนตรี ทั้งนี้ ในช่วงระหว่างดําเนินการข้างต้นให้หน่วยงานเจ้าของโครงการชะลอการดําเนินโครงการจนกว่าจะได้รับอนุมัติจากคณะรัฐมนตรีข้อ ๑๙ ในกรณีที่หน่วยงานเจ้าของโครงการต้องการยกเลิกหรือยุติกิจกรรม โครงการย่อย หรือโครงการที่ได้รับอนุมัติจากคณะรัฐมนตรี แล้วแต่กรณี ให้หน่วยงานเจ้าของโครงการโดยความเห็นชอบของรัฐมนตรีเจ้าสังกัดเสนอคําขอดังกล่าว พร้อมเหตุผลความจําเป็นและผลการดําเนินงานและการเบิกจ่าย โครงการที่ผ่านมาต่อคณะกรรมการเพื่อพิจารณาเสนอขออนุมัติต่อคณะรัฐมนตรีข้อ ๒๐ ในกรณีที่คณะกรรมการเห็นว่าหน่วยงานเจ้าของโครงการไม่อาจดําเนินการตามเป้าหมายหรือวัตถุประสงค์ของโครงการตามที่ได้รับอนุมัติจากคณะรัฐมนตรี คณะกรรมการอาจเสนอขออนุมัติต่อคณะรัฐมนตรีให้หน่วยงานเจ้าของโครงการยุติการดําเนินโครงการดังกล่าวได้ข้อ ๒๑ ในกรณีที่มีการเปลี่ยนแปลงรายละเอียดของโครงการตามข้อ 18 หรือได้รับอนุมัติจากคณะรัฐมนตรีให้ยกเลิกหรือยุติกิจกรรม โครงการย่อย หรือโครงการตามข้อ 19 หรือข้อ 20 แล้วแต่กรณี ให้หน่วยงานเจ้าของโครงการปรับปรุงข้อมูลรายละเอียดโครงการในระบบติดตามและประเมินผลแห่งชาติ (eMENSCR) ให้ถูกต้อง หรือเป็นไปตามมติคณะรัฐมนตรี แล้วแต่กรณี โดยเร็ว ข้อ ๒๒ เมื่อหน่วยงานเจ้าของโครงการได้ดําเนินโครงการเสร็จสิ้นแล้ว หรือไม่สามารถดําเนินโครงการได้ไม่ว่ากรณีใด ๆ หากมีเงินเหลือจ่ายของโครงการนั้น ให้หน่วยงานเจ้าของโครงการรายงานเงินกู้เหลือจ่ายให้สํานักงานบริหารหนี้สาธารณะทราบ และให้หน่วยงานเจ้าของโครงการส่งคืนเงินกู้เหลือจ่ายเข้าบัญชีตามข้อ 23หมวด ๔ การเก็บรักษาเงินกู้และการเบิกจ่ายเงินกู้----------------------------ข้อ ๒๓ ให้สํานักงานบริหารหนี้สาธารณะนําเงินกู้ฝากบัญชีเงินฝากกระทรวงการคลังชื่อบัญชี "เงินกู้ตาม พ.ร.ก. COVID-19 2564"ในกรณีที่กระทรวงการคลังกู้เงินเป็นสกุลเงินตราต่างประเทศ และหน่วยงานเจ้าของโครงการมีความจําเป็นต้องใช้จ่ายเงินกู้เพื่อดําเนินโครงการเป็นสกุลเงินตราต่างประเทศ ให้สํานักงานบริหารหนี้สาธารณะนําเงินกู้ฝากบัญชีสําหรับใช้ในโครงการดังกล่าวกับสถาบันการเงินตามที่กระทรวงการคลังกําหนด โดยใช้ชื่อบัญชี "เงินกู้สกุลเงินตราต่างประเทศตาม พ.ร.ก. COVID-19 2564" เมื่อหน่วยงานเจ้าของโครงการดําเนินโครงการเสร็จสิ้นครบทุกโครงการแล้ว หรือไม่มีความจําเป็นที่จะต้องใช้จ่ายเงินกู้ตามโครงการอีก ให้สํานักงานบริหารหนี้สาธารณะนําเงินที่เหลือในบัญชีตามวรรคหนึ่ง และวรรคสองส่งคืนคลังและปิดบัญชีดังกล่าวข้อ ๒๔ การเบิกจ่ายเงินกู้เพื่อเป็นค่าใช้จ่ายของโครงการ ให้หน่วยงานเจ้าของโครงการปฏิบัติตามระเบียบการเบิกจ่ายเงินของทางราชการ และหลักเกณฑ์หรือวิธีปฏิบัติ ที่กระทรวงการคลังกําหนดหมวด ๕ การติดตามประเมินผล และการรายงานผลการใช้จ่ายเงินกู้---------------------------ข้อ ๒๕ การติดตามประเมินผลการดําเนินโครงการ และการรายงานผลการใช้จ่ายเงินกู้ตามพระราชกําหนดให้ดําเนินการตามระเบียบกระทรวงการคลังว่าด้วยการประเมินผลการใช้เงินกู้เพื่อแก้ไขปัญหา เยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019หมวด ๖ การใช้วงเงินกู้สําหรับรายการเงินสํารองจ่าย-------------------------ข้อ ๒๖ ในกรณีที่หน่วยงานเจ้าของโครงการมีความจําเป็นต้องใช้เงินกู้ ในรายการเงินสํารองจ่ายตามที่คณะกรรมการได้กําหนดวงเงินไว้ ให้หน่วยงานเจ้าของโครงการ โดยความเห็นชอบของรัฐมนตรีเจ้าสังกัด เสนอคําขอใช้เงินกู้พร้อมแสดงเหตุผลความจําเป็น ต่อคณะกรรมการพิจารณากลั่นกรองและเสนอความเห็นเพื่อเสนอขออนุมัติต่อคณะรัฐมนตรีต่อไปผู้มีอํานาจลงนาม - ประกาศ ณ วันที่ 23 กรกฎาคม พ.ศ. 2564 พลเอก ประยุทธ์ จันทร์โอชา นายกรัฐมนตรี